03/07/2019 | Administración LocalMunicipal
Oza-Cesuras
Aprobación definitiva da modificación da Ordenanza fiscal n.º 9, reguladora da taxa pola recollida do lixo

ANUNCIO APROBACIÓN DEFINITIVA DA MODIFICACIÓN DA ORDENANZA FISCAL N.º 9 REGULADORA DA TAXA POLA RECOLLIDA DO LIXO Elevado a definitivo, por non presentarse reclamacións ou suxestións, o acordo plenario de data 2 de abril de 2019, de aprobación provisional de modificación da “Ordenanza fiscal n.º 9, reguladora da taxa por recollida do lixo” deste concello, publicado no BOP da Coruña núm.70, do 11.04.2019; de conformidade co sinalado na normativa vixente, prócedese á publicación íntegra do artigo obxecto da modificación, que é o seguinte: “Art.6.º.–COTA TRIBUTARIA E BONIFICACIÓNS.1.–A cota tributaria, por unidade de local, determinarase en función da natureza ou destino dos inmobles.2.–As cotas a aplicar serán as seguintes: As cotas devengaranse desde que naza a obrogación de contribuir, esixíndose por anos.3.–Bonificacións: A) Bonificación do 60% Das vivendas dos suxeitos pasivos que se encontren nas circunstancias persoais, familiares e económicas merecedoras dunha especial atención que se indican a continuación: – Persoas maiores de 65 anos. – Perceptores do RISGA – Victimas de violencia de xénero con sentenza firme. – Aqueles en cuxa unidade familiar exista algunha persoa con discapacidade superior ao 65%. – Aqueles en cuxa unidade familiar exista algunha persoa dependente grao II e III. B) Bonificación do 40% a) Das vivendas dos suxeitos pasivos que se encontren nas circunstancias persoais, familiares e económicas merecedoras dunha especial atención que se indican a continuación: – Os xubilados ou pensionistas da Seguridade Social ou organismos análogos. – Aqueles en cuxa unidade familiar exista algunha persoa dependente grao I. – Aqueles en cuxa unidade familiar exista algunha persoa en situación de desemprego, inscrita nas axencias oficiais, estatal ou autonómica. – Os integrados en unidades familiares nos que alomenos un membro estea realizando estudos oficiais (escola, colexio, universidade, formación profesional, doutorado, masters, etc.). – Aqueles cuxa unidade familiar teña uns ingresos anuais inferiores a 12.000 euros brutos por membro. Para estes efectos teranse en conta os ingresos do exercizo anterior. O sinalado importe de ingresos incrementarase anualmente mediante a aplicación do IPC do exercizo anterior (periodo de decembro a decembro). – Aqueles integrados en familias numerosas, entendéndose como tales, para os efectos desta ordenanza, as formadas por tres ou máis fillos. – Persoas que vivan soas. – Aqueles en cuxa unidade familiar exista algunha persoa con discapacidade entre o 33 eo 65%. – Aqueles cuxas circunstancias persoais, familiares ou económicas, distintas das anteriores, o xustifiquen, a xuízo da Xunta de Goberno Local, previa solicitude do interesado e informe favorable dos Servizos Sociais municipais. b) Das oficinas e despachos das persoas físicas e xurídicas cuxo domicilio fiscal ou social estea en Oza-Cesuras. Os beneficiarios destas bonificacións deberán estar ademais empadronados no Concello de Oza-Cesuras de xeito ininterrumpido durante o exercicio correspondente.4.–Entenderase por unidade familiar, para os efectos da presente ordenanza fiscal, a integrada por todas as persoas que figuran no padrón municipal de habitantes no domicio de que se trate.5.–Igualmente, co obxecto de unha xestión tributaria máis eficiente a nivel contable e administrativo, se pretende que as cantidades que resulten dos cálculos relativos ás bonificacións aprobadas se tomen en números enteiros, despreciando os decimais, polo que se procederá a un redondeo conforme ás regras habituais.6.–O concello poderá solicitar ao interesado a documentación que xustifique o cumprimento dos requisitos para a aplicación da bonificación, que estime oportunos.” A referida Ordenanza fiscal modificada entrará en vigor con efectos retroactivos do 1 de xaneiro de 2019. En Oza-Cesuras, 27 de xuño de 2019. O ALCALDE EN FUNCIÓNS (P. D. 21.06.2019) Asdo.: Andrés Taboada Marante